## 02044 Ured Vlade Republike Hrvatske za unutarnju reviziju

Ured Vlade Republike Hrvatske za unutarnju reviziju (dalje u tekstu: Ured) zajednička je jedinica za unutarnju reviziju ureda i drugih stručnih službi Vlade koja će u okviru svog djelokruga rada tijekom narednog trogodišnjeg razdoblja pružati podršku upravljačkoj strukturi ureda i drugih stručnih službi Vlade u ostvarenju njihovih ciljeva primjenom sustavnog i discipliniranog pristupa vrednovanju i poboljšanju djelotvornosti procesa upravljanja rizicima, kontrola i dobrog upravljanja.

Obavljanjem poslova unutarnje revizije analizirati će se i utvrđivati ostvarivanje njihovih cjelovitih zadaća i funkcija na temelju procjene sustava unutarnjih kontrola, a davanjem preporuka za otklanjanje uočenih slabosti i nedostataka te praćenjem njihove provedbe utjecat će se na povećanje efikasnosti i ekonomičnosti njihova poslovanja.

Ured će obavljanjem unutarnje revizije sustava poslovanja i unutarnje revizije provedbe programa i projekata financiranih iz sredstava Europske unije izrađivati izvješća, davati stručna mišljenja i preporuke u svrhu poboljšanja poslovanja ureda i službi Vlade te pratiti provedbu preporuka, a sve na temelju strateškog i godišnjeg plana rada ureda i službi Vlade Republike Hrvatske.

Kao prilog Izjave o fiskalnoj odgovornosti, Ured će izrađivati Mišljenja unutarnje revizije o sustavu unutarnjih kontrola za revidirana područja.

Ured će izrađivati strateške i godišnje planove unutarnje revizije, obavljati poslove unutarnje revizije za proračunske korisnike (Središnji državni ured za središnju javnu nabavu, Središnji državni ured za Hrvate izvan Republike Hrvatske, Središnji državni ured za razvoj digitalnog društva, Agencija za zaštitu osobnih podataka i Središnji državni ured za demografiju i mlade) s kojima ima potpisane sporazume o obavljanju poslova unutarnje revizije te izrađivati Mišljenja unutarnje revizije o sustavu unutarnjih kontrola za revidirana područja.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 02044 | 235.571 | 354.649 | 403.680 | 399.388 | 396.691 | 113,8 |

### 2107 PRUŽANJE PODRŠKE RADU VLADE REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2107 | 235.571 | 354.649 | 403.680 | 399.388 | 396.691 | 113,8 |

Pružanje podrške radu Vlade Republike Hrvatske

Cilj 1. Procijeniti prikladnosti i djelotvornost sustava financijskog upravljanja i kontrola u odnosu na: utvrđivanje, procjenu i upravljanje rizicima, usuglašenost sa zakonima i drugim propisima, učinkovitost i djelotvornost upravljanja proračunskim sredstvima ureda i stručnih službi Vlade

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Povećan postotak standardizacije uspostavljenih unutarnjih kontrola, kontrolnih mehanizama, pisanim pravilima, postupcima, uputama i drugim mjerama u uredima i stručnim službama Vlade | Povećanjem postotka standardizacije uspostavljenih unutarnjih kontrola, kontrolnih mehanizama, pisanim pravilima, postupcima, uputama i mjerama povećat će se efektivnost, efikasnost i ekonomičnost poslovanja ureda i službi Vlade. | % | 35 | Baza podataka Ureda | 36 | 37 | 38 |

#### A687000 ADMINISTRACIJA I UPRAVLJANJE

Zakonske i druge pravne osnove

Zakon o sustavu unutarnjih kontrola u javnom sektoru

Zakon o proračunu

Zakon o fiskalnoj odgovornosti

Pravilnik o unutarnjoj reviziji u javnom sektoru

Pravilnik o sustavu unutarnjih kontrola u javnom sektoru

Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

Uredba o Uredu Vlade Republike Hrvatske za unutarnju reviziju

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A687000 | 232.254 | 351.582 | 400.095 | 395.405 | 392.708 | 113,8 |

U okviru aktivnosti A687000 Administracija i upravljanje planirana su sredstva u iznosu 400.095 eura za 2024. godinu, 395.405 eura za 2025. godinu te 392.708 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 345.573 eura za 2024. godinu, 344.749 eura za 2025. godinu te 347.099 eura za 2026. godinu. Sredstva su planirana za 10 državnih službenika.

32 Materijalni rashodi

Planirana su sredstva u iznosu 50.073 eura za 2024. godinu, 46.207 eura za 2025. godinu te 43.417 eura za 2026. godinu.

Sredstva za svaku godinu planiranja, planirana su za kontinuirani profesionalni razvoj kroz sudjelovanje na specijaliziranim obrazovnim programima (konferencije, savjetovanja, simpoziji i sl.) u svrhu unapređivanja znanja, vještina i ostalih kompetencija sukladno regulatornom okviru i standardu kontinuiranog profesionalnog razvoja obvezujućih smjernica Međunarodnih revizijskih standarda/MOPD. Ostatak planiranih sredstava odnosi se na naknade za prijevoz na posao i s posla, nabavu uredskih potrepština i literature, podmirenje energenata, komunalija i telekomunikacijskih usluga, održavanje uredskih prostorija i opreme, oglase, sistematske preglede, računalne usluge, izradu posjetnica i iskaznica, internu reprezentaciju.

34 Financijski rashodi

Planirana su sredstva u iznosu 67 eura za svaku godinu planiranja.

42 Rashodi za nabavu proizvedene dugotrajne imovine

Planirana su sredstva u iznosu 4.382 eura za 2024. godinu, 4.382 eura za 2025. godinu te 2.125 eura za 2026. godinu.

Sredstva su planirana za obnovu uredskog namještaja i ostale opreme, komunikacijske opreme te dogradnje tehničkih sustava zaštite.

#### K687003 INFORMATIZACIJA UREDA VLADE REPUBLIKE HRVATSKE ZA UNUTARNJU REVIZIJU

Zakonske i druge pravne osnove

Uredba o Uredu Vlade Republike Hrvatske za unutarnju reviziju

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K687003 | 3.317 | 3.067 | 3.585 | 3.983 | 3.983 | 116,9 |

U okviru kapitalnog projekta K687003 Informatizacija Ureda Vlade Republike Hrvatske za unutarnju reviziju planirana su sredstva u iznosu 3.585 eura za 2024. godinu, 3.983 eura za 2025. i 2026. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 930 eura za 2024. godinu, 1.328 eura za 2025. i 2026. godinu. Sredstva su planirana za obnovu Microsoft licenci.

42 Rashodi za nabavu proizvedene dugotrajne imovine

Planirana su sredstva u iznosu 2.655 eura za svaku godinu planiranja. Sredstva su planirana za obnovu računalne opreme.